Факултет за образовање учитеља и васпитача Универзитета у Београду

Факултет за образовање учитеља и васпитача Универзитета у Београду је члан Универзитета у Београду и налази се у улици Краљице Наталије 43. Зграда факултета Камен темељац нове зграде Женске учитељске школе, у којој је данас смештен Факултет за образовање учитеља и васпитача, положен је 1933. године. Како је Архитектонско одељење Министарства грађевина пројектовало све државне зграде након Првог светског рата, за аутора пројекта изабрана је једна од најискуснијих инжењера и архитеката овог одељења, Јованка Бончић-Катеринић (1887—1966). Кроз архитектуру зграде, Јованка Бончић-Катеринић поштујући класичне академске принципе, применила је и модерне идеје. Сведено обликована, без стилских елемената и декорације, усаглашене просторне структуре, зграда представља синтезу класичног академског и модерног градитељства. Историјат Управа факултета Декан Данимир Мандић Продекан за науку Продекан за наставу Продекан за развој факултета и међународну сарадњу Продекан за оперативни менаџмент Катедре факултета Катедра за српски језик, књижевност и методику српског језика и књижевности Катедра за математику и методику наставе математике Катедра за дидактику Катедра за методику наставе природе и друштва Катедра за педагогију и психологију Катедра за филозофију и друштвене науке Катедра за методике уметничких предмета Катедра за методику физичког васпитања Катедра за румунски језик (као матерњи језик) и стране језике Издавачка делатност Издавачка делатност Факултета за образовање учитеља и васпитача је изузетно богата и разноврсна. Лексикон образовних термина (ЛОТ) Лексикон образовних термина је најновије издање Факултета за образовање учитеља и васпитача. На 910 страница А4 формата, у овом Лексикону сви битни појмови из наука који се изучавају и предају на учитељском и њему сродним факултетима су сабрани, систематизовани и протумачени. Као што је у самом предговору ЛОТ-а истакнуто, он "... није само педагошки, како би се могло очекивати, пошто, уз дидактику и све методике, сабира и објашњава кључне термине из области као што су психологија и филозофија, социологија и антропологија, језик и књижевност, математика и информатика, култура и уметност, затим историја и знања везана за природу и друштво." ЛОТ је колективно лексикографско дело 132 аутора. Резултат четворогодишњег рада аутора је 1257 одредница које ће свима који се баве васпитањем и образовањем бити драгоцене. Иновације у настави / Journal Teaching Innovations (часопис) Први број часописа Иновације у настави објављен је 1983. године. Од тада овај научни часопис континуирано излази четири пута годишње. Садржи радове из наука и научних дисциплина које третирају наставни процес на свим нивоима васпитања и образовања. Едиције Едиција Монографије Године 2007. основана је едиција Монографије са циљем да објављује докторске и магистарске радове наставника и сарадника Учитељског Факултета. У Малој библиотеци Српске књижевне задруге, а у сарадњи са Учитељским факултетом, објављене су као посебне монографије Наивна прича проф. др Петра Пијановића, Путописи српске авангарде доц. др Слађане Јаћимовић и Поетика бајке Гроздане Олујић доц. др Зоране Опачић. Едиција Студије Едиција Студије покренута је током 2009. године. У њој су објављене следеће књиге: С речима и речником проф. др Милице Радовић-Тешић, Мотивација за учење - теорије, принципи, примена проф. др Биљане Требјешанин, Божанска деца - прилози психологији даровитости проф. др Аурела А. Божина и Лексикологија и граматика у школи проф. др Рајне Драгићевић. Едиција Мали Принц У едицији Мали принц која је покренута 2011. године, за сада су објављене две књиге Гроздане Олујић, Сабране бајке и Гласам за љубав. Зборници Као резултат стручних и научних скупова организованих на Факултету за образовање учитеља и васпитача, објављено је више научних зборника. Дидактичко-методички аспекти промена у основношколском образовању Одрасли о даровитој деци и младима Заједно са Руском академијом образовања објављени су зборници: Иновације и традиција у образовању Вредновање и рејтинг школе Чиниоци и индикатори ефикасности и методе унапређивања основног васпитања и образовања У оквиру пројекта Поетика српске књижевности за децу и младе објављена су три зборника: Душан Радовић и развој модерне српске књижевности Бунтовници и сањари : књижевно дело Гроздане Олујић Приповедач урбане меланхолије : књижевно дело Моме Капора У сарадњи са Институтом за књижевност објављени су зборници: Милан Ракић и модерно песништво Постсимболистичка поетика Ивана В. Лалића Поезија и поетика Јована Дучића Модерни класициста Јован Христић Поетика Стевана Раичковића Песништво и књижевна мисао Миодрага Павловића Песничке вертикале Љубомира Симовића О песмама, поемама и поетици Матије Бећковића Галерија Види још Универзитет у Београду Списак факултета у Србији Референце Литература Спољашње везе Факултет за образовање учитеља и васпитача Министарство просвете